TSTH ขยายเวลาหยุดเดินเครื่องเตาถลุง MBF ถึง 30 ก.ย. 60
TSTH ขยายเวลาหยุดเดินเครื่องเตาถลุง MBF ออกไปอีกถึง 30 ก.ย. 60 จากเดิม 31 มี.ค.60 หลังวัตถุดิบยังมีราคาสูง
31 มี.ค. 2560

บริษัททาทา สตีล (ประเทศไทย) จำกัด (มหาชน) หรือ TSTH ระบุว่า บริษัทหยุดการดำเนินงานเป็นการชั่วคราวของโครงการเตาถลุง  Mini Blast Furnace (MBF) ของบริษัทเอ็น.ที.เอส. สตีลกรุ๊ป จำกัด (มหาชน) หรือ NTS ซึ่งเป็นบริษัทย่อยของบริษัทต่อจนถึงวันที่ 30 กันยายน 2560 เนื่องจากราคาวัตถุดิบที่มีราคาสูง (เช่น สินแร่เหล็ก และ ถ่านโค้ก) ซึ่งจะทำให้ต้นทุนการผลิตของ NTS สูงขึ้น เมื่อเทียบกับการใช้เศษเหล็กเป็นวัตถุดิบ ทั้งนี้ NTS ยังคงดำเนินการผลิตเหล็กแท่งโดยเตาหลอม Electric Arc Furnace (EAF) ซึ่งใช้เศษเหล็กเป็นวัตถุดิบในการผลิตต่อไป